भगवान् को यदि अपने से दूर माना जायेगा तो वे दूरातिदूर हो जायेंगे और यदि समीप मानकर उनकी उपासना की जायेगी तो वे सदा सन्निकट ही रहेंगे। जिस प्रकार पानी भरने वाली स्त्री अपने सिर पर और एक हाथ में पानी के घड़े रख लेने पर भी दूसरा हाथ अपने बछे को लेने के लि‍ए खाली रखती है और जब उसका बछा उसके चरण पकड़कर ऊपर चढ़ने का प्रयत्न करता है तब वह अपने खाली हाथ से उसे ऊपर उठा लेती है उसी प्रकार भगवान समस्त विश्व का कार्य करते हु‍ए अपने भक्त बच्चों को उठा लेने के लि‍ए सदैव खाली रखते हैं। रोते हु‍ए जाकर उनके चरणों में लिपटने की देर है कि वे स्वयं तुन्हें ऊपर उठाकर अपनी गोद में बिठा लेंगे। विश्वास करो और नग्न हृदय से उनसे प्रर्थना करो वे सदैव तुम्हारे साथ हैं तुम्हारे अन्दर ही हैं कहीं दूर खोजने की आवश्यकता नहीं है केवल उपासना का प्रकार समझकर कुछ समय तक कार्य करो तुम्हें स्वयं अनुभव होने लगेगा कि तुम सर्वदा अनन्त - शक्ति सम्पन्न चिदानन्दधन आनन्द - स्वरूप भगवान् की गोद में हो।